גבר במלואו (מיני-סדרה)

גבר במלואו (באנגלית: A Man in Full) היא מיני סדרת טלוויזיה מסוגת דרמה אמריקאית שנכתבה על ידי דייוויד אי קלי ובוימה על ידי רג'ינה קינג המבוססת על הרומן של טום וולף באותו שם עבור נטפליקס. הסדרה מורכבת משישה פרקים, ותוצג בבכורה בנטפליקס.

עלילה 
אינטרסים עסקיים ופוליטיים מתנגשים כאשר  צ'רלי קרוקר, איל הנדל"ן מאטלנטה מגן על האימפריה שלו מפני אלה שרוצים לנצל את פשיטת הרגל הפתאומית.

שחקנים ודמויות 
 ג'ף דניאלס בתור צ'רלי קרוקר
 דיאן ליין בתור מרתה קרוקר
 ויליאם ג'קסון הארפר בתור ווס ג'ורדן
 אמל אמיין בתור רוג'ר ווייט
 טום פלפרי בתור ריימונד פיפגראס
 שרה ג'ונס בתור סרינה קרוקר
 ג'ון מייקל היל בתפקיד קונרד הנסלי
 צ'אנטה אדמס בתור ג'יל הנסלי
 לוסי לו בתור ג'ויס ניומן
 אוון רו בתור וולי קרוקר
 ביל קאמפ בתור הארי זייל

בימוי 
רג'ינה קינג תביים את שלושת הפרקים הראשונים.

הפקה

פיתוח 
ב-4 בנובמבר 2021, הוכרז כי נטפליקס נתנה אור ירורק להפקת מיני-סדרה, המבוססת על הרומן באותו שם מאת טום וולף. את התסריט כתב דייוויד אי קלי והיא בוימה על ידי רג'ינה קינג. השניים גם מפיקים יחד עם ריינה קינג ומתיו טינקר. הסדרה הופקה על ידי חברות ההפקה "Royal Ties Productions" ו-"David E. Kelly Productions".

ליהוק 
בתחילת מאי 2022 לוהק ג'ף דניאלס. דיאן ליין לוהקה לתפקיד ראשי ביולי 2022. ויליאם ג'קסון הארפר, אמל אמיין, טום פלפרי, שרה ג'ונס, ג'ון מייקל היל, צ'נטה אדמס, לוסי לו וביל קמפ לוהקו באוגוסט 2022.

צילומים 
הצילומים היו אמורים להתחיל במאי 2022. הצילומים היו צפויים להתחיל ב-8 באוגוסט 2022 באטלנטה ג'ורג'יה, ולהסתיים ב-10 בדצמבר.

קישורים חיצוניים

הערות שוליים 

תוכניות טלוויזיה שמתרחשות באטלנטה
סדרות דרמה אמריקאיות
נטפליקס: תוכניות וסדרות
סדרות טלוויזיה אמריקאיות שעלו לשידור בשנות ה-2020